laion/Wikipedia-Exotic huggingface dataset:
Natty Dread

Natty Dread — Bob Marley and the Wailers-ის 1974 წელს გამოცემული სტუდიური ალბომი. ეს იყო პირველი ალბომი, რომელიც გამოიცა ბობ მარლისა და მისი ჯგუფის სახელით. ალმომის ყველაზე ცნობილი სიმღერაა „No Woman, No Cry“, თუმცა უფრო პოპულარულია მისი საკონცერტო ვერსია. ↑ 1.0 1.1 Allmusic review ↑ Reinhardt, Max (2005). „Bob Marley And The Wailers - Natty Dread“, 1001 Albums You Must Hear Before You Die. ლონდონი: Cassell Illustrated, გვ. 334.  ↑ Christgau, Robert (1981). „Consumer Guide '70s: M“, Christgau's Record Guide: Rock Albums of the Seventies. Ticknor & Fields. ISBN 089919026X.  ↑ „Rolling Stone review“. Rolling Stone. დაარქივებულია ორიგინალიდან — 1 აპრილი, 2008. ციტირების თარიღი: 2008-04-01. შეამოწმეთ თარიღის პარამეტრი |archive-date=-ში (დახმარება) ↑ Cook, Richard (September 1990). „Return of the Saint“. Select (3): 101.
Rasta Revolution

Rasta Revolution — Bob Marley and the Wailers-ის 1974 წელს გამოცემული კომპილაციური ალბომი. მასში შეტანილია ალბომის Soul Rebels სიმღერების დიდი ნაწილი, ისევე, როგორც „Duppy Conqueror“-ის 7" ვერსია, ჩაწერილი ალბომის სესიების დროს (ალტერნატიული ვარიანტი მოხვდა Soul Revolution-ში) და „Mr. Brown“, უკანასკნელის კიდევ ერთი ვარიანტი. Mr. Brown - 3:33 Soul Rebel - 3:19 Try Me - 2:47 It's Alright - 2:36 No Sympathy - 2:13 My Cup - 3:37 Duppy Conqueror - 3:46 Rebel's Hope - 2:40 Corner Stone - 2:30 400 Years - 2:34 No Water - 2:10 Reaction - 2:42 Soul Almighty - 2:43 ↑ https://www.allmusic.com/album/r107646
Burnin' (The Wailers-ის ალბომი)

Burnin' — Bob Marley and the Wailers-ის 1973 წელს გამოცემული ალბომი. ამ ალბომიდან ყველაზე ცნობილი სიმღერებია „I Shot the Sheriff“ და „Get Up, Stand Up“. ინფორმაცია საიტზე Discogs ↑ Ruhlmann, William. Bob Marley / The Wailers – Burnin'. AllMusic. All Media Network. ციტირების თარიღი: 7 იანვარი 2014. ↑ კრისტგოუ, რობერტ. The Wailers. ციტირების თარიღი: 7 იანვარი 2014.
მიზითხი

მიზითხი — წარმართული ხანის ხალხური რიტუალური ცეკვა. გავრცელებული იყო აფხაზეთში. ცეკვავდნენ გაზაფხულის პირველი ყვავილობის დღესასწაულზე, ეძღვნებოდა „მიზითხს“ — ტყის ღმერთს. ყოველწლიურად დღესასწაულის წინა ღამეს ხალხი გადიოდა ტყეში სიმღერითა და თოფის სროლით. მზის ამოსვლის შემდეგ ბრუნდებოდნენ ყვავილებით მორთულ სოფელში. წინ მუხის ფოთლების გვირგვინით შემკული მოხუცი ქალები მიუძღოდნენ. ყვავილებს მიზითხის სამსახვერპლოს კვარცხბეკზე აწყობდნენ. იმართებოდა ჯირითი, ყაბახი. გამარჯვებულს უფლება ეძლეოდა კვარცლბეკიდან ერთი ყვავილი აეღო და ეცეკვა ამ ყვავილის მომტან ქალთან. ქართული საბჭოთა ენციკლოპედია, ტ. 6, თბ., 1983. — გვ. 681.
მიზისები

მიზისები (ლათ. Mysidaceae) — უხერხემლო ცხოველთა რიგი უმაღლესი კიბოსნაირების კლასისა. მათი განვითარება მეტამორფოზის გარეშე მიმდინარეობს. რიგში 600-ზე მეტი სახეობაა. მიზისები სარეწაო თევზების საკვებია. აკლიმატიზებულია მრავალ წყალსატევში ამ უკანასკნელთა ასამაღლებლად. ქართული საბჭოთა ენციკლოპედია, ტ. 6, თბ., 1983. — გვ. 681.
მიკობაქტერიები

მიკობაქტერიები (ლათ. Mycobacterium < ბერძ. μύκης — „სოკო“ და ლათ. bacterium — „ბაქტერია“) — ბაქტერიების გვარი. მიკობაქტერიები ზოგიერთი ნიშნით განსხვავდება ბაქტერიებისაგან. ახალგაზრდა ფორმები ჩხირისებრია, სუსტად დატოტვილი, ძვ. კულტურებში ჭარბობს სფერული ფორმები. უმოძრაო, მკაცრი აერობებია, შეიცავს ლიპიდებსა და ცვილს, რის გამოც მჟავაგამძლეა. მრავლდება გაყოფით და დაკვირტვით. უმეტესობა უვნებელი საპროფიტია. მონაწილეობს სხვადასხვა ორგანულ ნივთიერების — ცილების, ნახშირწყლების, ცხიმების, ნავთობისპროდუქტების დაშლაში. აქვს აზოტფიქსაციის უნარი. არსებობს ადამიანისათვის პათოგენური ფორმებიც, მაგ., ტუბერკულოზისა (M. tuberculosis) და კეთრის (M. leprae) გამომწვევი მიკობაქტერიები. მიკობაქტერიების (გარდა M. leprae-ისა) მოშენება შეიძლება გამდიდრებულ საკვებ არეებზე ან მინერალური ხსნარებზე, რომლებიც შეიცავენ ნახშირბადისა და აზოტის წყაროს. მიკობაქტერიები წარმოქმნის კაროტინოიდებს, რის გამოც მათი კოლონიები საკვებ არეზე შეიძლება ყვითლად ან წითლად შეიფეროს. ქართული საბჭოთა ენციკლოპედია, ტ. 6, თბ., 1983. — გვ. 685.
მიკოლოგია

მიკოლოგია (ბერძნ. mykes — სოკო, და ...ლოგია) — მეცნიერება სოკოების შესახებ. ბოტანიკის ერთ-ერთი დარგი. მიკოლოგიის მთავარი მიზანია სოკოების მორფოლოგია, ფლორისა და სისტემატიკის, ბიოქიმიის, ფიზიოლოგიის, რკოლოგიია, გეოგრაფიის და ფილოგენიის შესწავლა, აგრეთვე მათი როლის დადგენა ბუნებასა და ადამიანის ცხოვრებაში. მრავალი პათოგენური სოკო იწვევს მცენარეთა, ცხოველთა და ადამიანის დაავადებებს. ამდენად მიკოლოგია დაკავშირებულია ფიტოპათოლოგიასთან, ვეტერინარიასთან, მედიცინასთან. სოკოებისაგან მიიღება მრავალი ანტიბიოტიკი, ვიტამინები, ფერმენტები და სხვა ნივთიერებები. კვების მრეწველობაში დიდი მნიშვნელობა აქვს საფუარ სოკოებს, აგრეთვე ველურად მოზარდ საჭმელ სოკოებს. მისდევენ ზოგიერთი საჭმელი სოკოს (ქამა, ხეთახალი და სხვა) მოშენებასაც. მიკოლოგიური კვლევა ინტენსიურად მიმდინარეობს მრავალ ქვეყანაში. შედგენილია ზოგიერთი რეგიონის სოკოთა სარკვევები. საქართველოში მიკოლოგიური და ფიტოპათოლოგიური გამოკვლევები XIX საუკუნის II ნახევრიდან დაიწყო. სტატიები მიკოლოგიის საკითხებზე ქვეყნდება მრავალ პერიოდულ ჟურნალებში. Комарицкий Н. А., Очерк истории изучения низших растений в России и СССР, «Ученые записки МГУ», 1948, в. 129; Курсанов Л. И. Микология, 2 изд., М., 1940; Ячевский А. А., Основы микологии, М.-Л., 1933; ნახუცრიშვილი ი., ქართული საბჭოთა ენციკლოპედია, ტ. 6, თბ., 1983. — გვ. 685.
კინა

კინა (კოდი ISO 4217 — PGK, სიმბოლო — K) — პაპუა-ახალი გვინეის ეროვნული ფულის ერთეული. არსებული ბანკნოტებია: 2 კინა 5 კინა 10 კინა 20 კინა 50 კინა 100 კინა იხმარებაა 1975 წლის 19 აპრილიდან. მან შეცვალა ავსტრალიური დოლარი. 2008 წლის ივნისის მონაცემებით, 1 ევრო არის დაახლოებით 4.1 კინის ეკვივალენტური.
Kamaya Painters

Kamaya Painters — ორი ნიდერლანდელი დიჯეის დუეტი. ჯგუფი დააარსა ბენო დე გოეიამ და ტიესტომ. პირველი სინგლი იყო "Endless Wave", რომელიც გამოჩნდა ალბომ Magik Four: A New Adventure-ში. 1999 წელს, "Far From Over" გახდა მათი მეორე სინგლი "Cryptomnesia"-სთან ერთად. სიმღერებს შეიცავდა ალბომი Magik Five: Heaven Beyond. "Far From Over" არის ოლივერ ლიბის სიმღერის რემიქსი. Kamaya Painters-ს სიმღერები გვხვდება არმინ ვან ბიურენის A State of Trance-ში და მეჯიქის სერიებში. 2008 "Kamaya Painters - The Collected Works" კომპილაციური ალბომი Black Hole Recordings-სგან Kamaya Painters-ისთვის. 1998 "Endless Wave / Northern Spirit / Outstream" 1999 "Endless Wave / Theme From Norefjell (Remixes)" იგი შეიცავს ორ რემიქსს ტიესტოს სიმღერიდან "Theme From Norefjell". 1999 "Far From Over / Cryptomnesia / Soft Light" 2000 "Wasteland / Summerbreeze"
SongBird

SongBird — ნიდერლანდური ხმისჩამწერი სტუდია, რომელმაც სახელი გაითქვა In Search of Sunrise-ის სერიების გამოშვებით. კომოანია დააარსა ტიესტომ და არნი ბიკმა 1997 წელს. იგი არის Black Hole Recordings-ის განშტოება. ოფიციალური საიტი Blackholerecordings.com-ზე დაარქივებული 2007-09-28 საიტზე Wayback Machine.
Tiësto's Club Life

Tiësto's Club Life — ნიდერლანდელი დიჯეი ტიესტოს მიერ დაარსებული რადიო გადაცემა. გადაცემა გადის ყოველკვირეულად რადიო Radio 538-ზე, და მას ეთმობა ორი საათი. 2007 წლის 6 აპრილიდან, ტიესტო ყოველ პარასკევს უკრავს საუკეთესო ჰიტებს. თავდაპირველად, გადაცემას ერქვა Club Nouveau, შემდეგ კი Club Life ამჯობინეს. Tiësto's Club Life-ის სიმღერების სია Tiësto's Club Life დაარქივებული 2008-02-25 საიტზე Wayback Machine. Radio 3FM / BNN (ნიდერლანდური ენა) Tiësto's Club Life - RSS
მიკოტროფული მცენარეები

მიკოტროფული მცენარეები — მცენარეები, რომლებიც ქმნიან მიკორიზას და ფესვებზე დასახლებულ სოკოთა დახმარებით ნიადაგიდან იღებენ საჭირო საკვებ ნივთიერებებს. არსებობს მიკოტროფული მცენარეების 3 ჯგუფი: მცენარეები, რომლებიც არ ვითარდებიან თუ თესლი სოკოთი არ არის დაავადებული (ჯადვარისებრნი); მცენარეები, რომლებიც იზრდებიან უმიკოზოდ, მაგრამ მიკორიზის არსებობისას უკეთესად ვითარდებიან (ხეებისა და ბუჩქების უმრავლესობა); მცენარეები, რომლებსაც აქვთ მიკორიზა, მაგრამ ხელსაყრელი კვების პირობებში კარგად იზრდებიან უმიკორიზოდ (ცაცხვი, არყი, მრავალი ბუჩქი). მცენარეთა უმრავლესობა მიკოტროფულია, გამონაკლისია ზოგიერთი ერთწლოვანი ბალახი, ისლი, შვიტა და წყლის მცენარეები. ქართული საბჭოთა ენციკლოპედია, ტ. 6, თბ., 1983. — გვ. 686.
მიკრო...

მიკრო... (ინგლ. micro- < ბერძ. μικρός [mikros] — „პაწაწინა“; აღნიშვნა: მკ, µ) — რთული სიტყვის შემადგენელი ნაწილი, აღნიშნავს ძალიან პატარას. ერთეულთა საერთაშორისო სისტემაში გამოიყენება, როგორც ფიზიკური სიდიდის ერთეულის სახელწოდების თავსართი. გამოიყენება იმ ჯერადი ერთეულების სახელწოდებათა შესაქმნელად, რომლებიც ოდენობით შეესაბამება 10−6 (1/1 000 000, მემილიონედი) ამოსავალ ერთეულს. 1873 წელს ერთეულთა CGS სისტემის მიერ მიღებულია ერთეულთა თავსართად. 1 მიკროწამი =10−6 წამი. ქართული საბჭოთა ენციკლოპედია, ტ. 6, თბ., 1983. — გვ. 686.
მიკროსპოროფილი

მიკროსპოროფილი (მიკრო... და სპოროფილი) — გვიმრანაირებისა და თესლოვანი მცენარეების ფოთოლი, რომელზედაც (ან რომლის უბეშიც) წარმოიქმნება მიკროსპორანგიუმები. ფარულთესლოვან მცენარეებში მიკროსპოროფილის ჰომოლოგი არის მტვრიანა. ქართული საბჭოთა ენციკლოპედია, ტ. 6, თბ., 1983. — გვ. 693.
მილახვარი

მილახვარი — სამეურნეო დარგის მოხელე XVIII საუკუნის საქართველოში. ცნობილია ქართლისა და კახეთის სამეფოების, დედოფლისა და ბატონიშვილის მილახვარები. მილახვარი განაგებდა მამულებს, მონაწილეობდა საფინანსო საკითხების გადაწყვეტაში და სხვა საკითხებში. მილახვარს თავისი ფუნქციებით ბევრი საერთო ჰქონდა სახლთუხუცესთან. იგი საპატიო და გავლენიანი თანამდებობის პირი იყო. სურგულაძე ი., ქართული საბჭოთა ენციკლოპედია, ტ. 6, თბ., 1983. — გვ. 695. სურგულაძე ი., საქართველოს სახელმწიფოსა და სამართლის ისტორიისათვის, ტ. 1, თბ., 1952, გვ. 224.
მილექსება

მილექსება — ქართული ზეპირსიტყვიერების ტრადიციული ჟანრი. ფართოდ არის გავრცელებული ფშავში. გვხვდება აგრეთვე მთიულეთ-გუდამაყარში, ხევსურეთსა და ხევში. მილექსება მეტოქეთა შემოქმედებითი პაექრობაა, რომლის მონაწილენი ერთმანეთს მიმართავენ ექსპრომტად თქმული სატირულ-იუმორისტული ლექსებით. მილექსება სიმღერითაც სრულდება. გოგოჭური დ., ქართული საბჭოთა ენციკლოპედია, ტ. 6, თბ., 1983. — გვ. 696.
მილი...

მილი... (ინგლ. milli- < ლათ. mille — „ათასი“; აღნიშვნა: მ, m) — ფიზიკური სიდიდის ერთეულის სახელწოდების თავსართი ერთეულთა საერთაშორისო სისტემაში. წარმოადგენს თავსართს იმ ჯერადი ერთეულების სახელწოდებათა შესაქმნელად, რომლებიც ოდენობით შეესაბამება 10−3 (1/1000, ერთი მეათასედი) ამოსავალ ერთეულს. წარმოშობილია ლათინურიდან — mille (ათასი). ოფიციალურად მიღებულია 1795 წელს, მაგრამ ადრეც გამოიყენებოდა. 1 მილიმეტრი = 10−2 მეტრი = 0.001 მეტრი. 1 მილიამპერი = 10−2 ამპერი = 0.001 ამპერი. ქართული საბჭოთა ენციკლოპედია, ტ. 6, თბ., 1983. — გვ. 696. ↑ Annales de chimie et de physique, Volumes 19-20, pages 204-205
მილიონა

მილიონა — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს კავკასიონის მთავარ ქედზე, ჯვრის უღელტეხილის აღმოსავლეთით, მდინარე მთიულეთის არაგვის მარცხენა შენაკადის — ხადისწყლის სათავეებში. სიმაღლე ზღვის დონიდან 3007 მ. მილიონა აგებულია პლეისტოცენური დაციტებით. წარმოადგენს ჩამქრალ ვულკანს. მთას აქვს კლდოვანი კალთები, რომლებზეც ალპური მდელოებია. მარუაშვილი ლ., ქართული საბჭოთა ენციკლოპედია, ტ. 6, თბ., 1983. — გვ. 697. ↑ უნივერსალური ენციკლოპედიური ლექსიკონი. ციტირების თარიღი: 31 ივლისი 2016.
მილის ველი

მილის ველი — მტკვარ-არაქსის დაბლობის ნაწილი მტკვრის მარჯვენანაპირეთში, მდინარე არაქსის ქვემო დინების დასავლეთით, აღმოსავლეთ ამიერკავკასიაში (აზერბაიჯანი). წარმოადგენს ნახევარუდაბნო ვაკეს, დასავლეთით ამაღლებულია და დანაწევრებულია მშრალი ხევებით, ჩრდილო-აღმოსავლეთით დაბალია (ზღვის დონეზე დაბლა მდებარეობს). ჰავა გვალვიანია, იცის ცხელი ზაფხული. ნალექები დაახლოებით 300 მმ წელიწადში. ნიადაგები — რუხ-ყავისფერი, რუხი, რუხ-მდელოსი, ზოგან მლაშობები. მცენარეულობა — ნახევარუდაბნოსი. სარწყავი მიწათმოქმედება, მესაქონლეობა. არანი ქართული საბჭოთა ენციკლოპედია, ტ. 6, თბ., 1983. — გვ. 697.
მილისი (მრავალმნიშვნელოვანი)

მილისი შეიძლება აღნიშნავდეს: მილისი — ღერძულნახვრეტიანი დეტალი; მილისი — სოფელი ქედის მუნიციპალიტეტში.
მილკბილები

მილკბილები (ლათ. Tubulidentata) — ძუძუმწოვრების რიგი. განეკუთვნება ერთი ოჯახის (Orycteropididae), ერთი გვარის ერთადერთი თანამედროვე სახეობა — აფრიკული მილკბილა (Orycteropus afer). მისი სხეულის სიგრძე 100-158 სმ, მასა 82 კგ აღწევს (უმეტესად 50-70 კგ). მილკბილები გავრცელებულია აფრიკაში — საჰარიდან სამხრეთით. ხშირ ტყეებს გაურბის. აქტიურია ღამით. იკვებება ტერმიტებით, ჭიანჭველებით. შობს 1, იშვიათად 2 ნაშიერს. ზოგან მილკბილების ხორცს ჭამენ, ტყავსაც იყენებენ. ქართული საბჭოთა ენციკლოპედია, ტ. 6, თბ., 1983. — გვ. 698.
მილხვევიასებრნი

მილხვევიასებრნი (ლათ. Attelabidae) — მცენარის მჭამელი ხოჭოების ოჯახი. აქვთ 2-15 მმ სიგრძის კაშკაშა შეფერილობის სხეული. აერთიანებს 1300-მდე სახეობას. საქართველოში ცნობილია მილხვევიასებრთა 3 გვარი, რომელთა სახეობებიდან უფრო ხშირია ფოთლის პატარა რინქიტი (ლათ. Coenorrhinus pauxillus), აზიანებს თესლოვანი და კურკოვანი კულტურების საფოთლე და საყვავილე კვირტებს. მსხლის დიდი რინქიტი (ლათ. Rhynchites giganteus), აზიანებს მსხლისა და ვაშლის კვირტებს, კოკრებს, ყლორტებსა და ნაყოფებს. ძირითადად გვხვდება ქართლში, მესხეთში, იმერეთსა და კახეთში. ფართოდაა გავრცელებულია ალუბლის რინქიტი (ლათ. Rhynchites auratus), აზიანებს კვირტებს, ვაზის ანუ მსხლის მილხევევია (ლათ. Byctiscus betulae) აზიანებს ახალგაზრდა მსხლის ხეებსა და ვაზებს. აბაშიძე ე., ქართული საბჭოთა ენციკლოპედია, ტ. 6, თბ., 1983. — გვ. 700-701.
მიმოზა

მიმოზა (ლათ. Mimosa) — მცენარეთა გვარი მიმოზისებრთა ოჯახისა. მრავალწლოვანი ბალახები, ბუჩქები, ლიანები და ხეებია. აქვთ თავაკებად ან თავთავისებრ ყვავილებად შეკრებილი წვრილი ყვავილები და პარკი ნაყოფი. თანაფოთლები ხშირად ეკლებად არის ქცეული. მიმოზას 450-500 სახეობა უმთავრესად გავრცელებულია ტროპიკულ და სუბტროპიკულ ამერიკაში. მორცხვი მიმოზა (ლათ. Mimosa pudica) ბუჩქი ან ნახევრად ბუჩქია. გავრცელებულია ორივე ნახევარსფეროს ტროპიკებში. შეხების ან დარტყმის საპასუხოდ, აგრეთვე შებინდებისას ფოთოლაკებს კეცავს და ქვევით ხრის. ზოგჯერ მიმოზას ეძახიან შავი ზღვის სანაპიროზე მოშენებულ აკაციის გვარის სახეობებსაც, განსაკუთრებით კი ლეგა აკაციას. ქართული საბჭოთა ენციკლოპედია, ტ. 6, თბ., 1983. — გვ. 702.
Copenhagen: Elements of Life World Tour

Copenhagen: Elements of Life World Tour — ტიესტოს მუსიკალური ვიდეო. ვიდეო გადაღებულია Elements of Life: მსოფლიო ტურის ერთ-ერთ კონცერტზე, რომელიც ჩატარდა კოპენჰაგენში, დანია, 2007 წლის 10 ნოემბერს. DVD ვერსია გამოიცა 2008 წლის 7 მარტს. ტიესტო - Ten Seconds Before Sunrise - 9:18 Deadmau5 - Not Exactly - 5:10 ტიესტო & JES - Everything - 5:53 Cosmic Gate-ის რემიქსი Allure & ჯული ტომპსონი - Somewhere Inside - 6:29 ტიესტო - Carpe Noctum - 8:16 ვარ დამის მიქსი Unity Street - Say Ho! - 5:01 ჯეიმზ დომანი vs. Red Carpet - Alright - 6:35 იმოგენ ჰიპი - Hide and Seek - 5:58 ტიესტოს ”In Search of Sunrise” რემიქსი) Soliquid - Music Is For Rich People - 6:36 მატ ზოს რემიქსი ტიესტო - Bright Morningstar - 5:06 Miko - Muzaik - 6:20 მარკის შოსოუს რემიქსი პასკალ ფერიზი - From Inside The Speaker (ნაწილი 1) - 4:19 Starkillers - Killer - 5:05 რენდი ბოიერი & ერიკ დადლა - Stemcell - 4:52 ტიესტო - Elements Of Life - 8:17 Breakfast - The Horizon - 6:31 ოლივერ სმიტი - Nimbus - 5:34 კარლ ბ. - Life Can Wait - 4:17 სტივ ფორტი რიო - A New Dawn - 6:02 Jedidja - Dancing Water - 4:30 D'Alt Vila - Breathing - 4:42 ფარული კამერა (ინტერვიუ) ტიესტო & მაქს ჯაზი - Dance4life 8:26 თავისუფალი მიქსი ტიესტო - Traffic 4:28 ტეგანი & სარა - Back in Your Head 6:34 ტიესტოს რემიქსი ტიესტო & კრისტიან ბარნსი - In the Dark 4:28 ტიესტო & შარლოტ მარტინი - Sweet Things 6:59 ტომ ქლაუდის რემიქსი ტიესტო & BT - Love Comes Again 5:57 ტიესტო - Flight 643 6:49 რიჩარდ დურანდის რემიქსი ტიესტო - Lethal Industry 4:13 დელერიუმი & სარა მაქლაკლანი - Silence 9:36 ტიესტოს ”In Search of Sunrise” რემიქსი ტიესტო - Adagio for Strings 5:53 კლაუს ბადელტი - He's a Pirate 5:30 ტიესტოს რემიქსი ბარტ კლაესენი - First Light 6:59 ორიგინალური დაბ მიქსი Cold Blue & Del Mar - 11 Days 6:51 სებასტიან ბრანდტის რემიქსი სინ ტიასი - Lift 6:51 სინ ტიასის ხელახლა ნამუშევარი First State - Sierra Nevada 6:46 Airbase - Medusa 5:01 სიმონ პეტერსონი - Bulldozer 6:13 გარეტ ემერი - More Than Anything 5:08 სტოუნფეის & ტერმინალ რემიქსი Nenes & პასკალ ფელიზი - Platinum 5:23 კას ფოქსი - Touch Me 9:58 მაიკ კოგლინის და ჯონო გრანტის რემიქსი ქუჩაში JES - Imagination კოპენჰაგენის მუსიკალური ვიდეოს დამუშავება TV Commercial of Dance4Life TV Commercial of Elements of Life TV Commercial of In Search of Sunrise 6: Ibiza Elements of Life: მსოფლიო ტური Elements of Life Elements of Life: Remixed ↑ link.
მიმოზისებრნი

მიმოზისებრნი (ლათ. Mimosaceae) — ორლებნიან მცენარეთა ქვეოჯახი პარკოსანთა ოჯახისა. ხეები და ბუჩქებია, იშვიათად ბალახები. აერთიანებს 50–60 გვარს, რომლებშიც თავმოყრილია 2800-ზე მეტი სახეობა. გავრცელებული არიან ორივე ნახევარსფეროს ტროპიკებისა და სუბტროპიკების მშრალი კლიმატის ოლქებში და, განსაკუთრებით, აფრიკის სავანებში, სადაც აკაციების ქოლგისებრი ვარჯი ლანდშაფტის დამახასიათებელ თავისებურებას წარმოადგენს. კავკასიაში ბუნებრივად იზრდება მხოლოდ ორი სახეობა — აბრეშუმა აკაცია და Lagonychium farctum. მნიშვნელოვანი გვარებია: ინგა (350-მდე სახეობა), ალბიცია, აკაცია, მიმოზა. ამ ქვეოჯახშია გაერთიანებული ჰიდროფიტი მცენარე (პარკოსანთა შორის იშვიათობაა) — ნეპტუნია (Neptunia oleracea), სამხრეთ-აღმოსავლეთ აზიის მტკნარი წყალსატევების მცურავი ბალახი. ზოგიერთი სახეობა ძვირფას მერქანს იძლევა, ზოგი გუმიარაბიკსა და მთრიმლავ ნივთიერებებს. ტროპიკული ლიანა Entada 2 მ-მდე სიგრძის ნაყოფებს (პარკებს) ისხამს. ↑ 1.0 1.1 1.2 Сытин А. К. Бобовые // Большая российская энциклопедия. т. 3. — М., 2005. — стр. 621–622. ↑ 2.0 2.1 2.2 მიმოზისებრნი // ქართული საბჭოთა ენციკლოპედია, ტ. 6, თბ., 1983. — გვ. 702.
მიმომხილველი (1926)

„მიმომხილველი“ — საქართველოს საისტორიო და საეთნოგრაფიო საზოგადოების ორგანო. გამოვიდა 1926 წელს, მხოლოდ I წიგნი. გამომცემელი — საქართველოს საისტორიო და საეთნოგრაფიო საზოგადოება. დაბეჭდილის ივანე ჯავახიშვილის, კ. კეკელიძის, გ. ახვლედიანის, ამერიკელი პროფესორის რ. ბლეიკის და სხვა ავტორების წერილები. ქართული საბჭოთა ენციკლოპედია, ტ. 6, თბ., 1983. — გვ. 702.
მიმომხილველი

„მიმომხილველი“ — საქართველოს სსრ მეცნიერებათა აკადემიის ი. ჯავახიშვილის სახელობის ისტორიის ინსტიტუტის ორგანო. გამოდიოდა 1949–1953 წლებში. გამოვიდა 3 ტომი (I — 1949, II — 1951, III — 1953). რედაქტორი ნიკოლოზ ბერძენიშვილი. გამოცემის სახელწოდების გრაფიკული მონახაზი შესრულებულია ივანე ჯავახიშვილის ხელწერის მიხედვით. „მიმომხილველში“ დაბეჭდილია გამოჩენილ ქართველ მეცნიერთა ნარკვევები საქართველოს არქეოლოგიის, ეთნოგრაფიის, სოციალურ-ეკონომიკისა და პოლიტიკის ისტორიის, რუსეთ-საქართველოს ურთიერთობის, საბჭოთა საქართველოს მშენებლობის აქტუალურ საკითხებზე, ნაშრომები წყაროთმცოდნეობისა და პალეოგრაფიის თემებზე, აგრეთვე რეცენზიები და კრიტიკული წერილები, სამეცნიერო მუშაობის ქრონიკა. ქართული საბჭოთა ენციკლოპედია, ტ. 6, თბ., 1983. — გვ. 702.
მინამოტო

მინამოტო (იაპონ. 源) — შუა საუკუნეების იაპონიის სამხედრო ფეოდალ-გამგებელი, სიოგუნების პირველი დინასტია (1192-1333). დააარსა იორიტომო მინამოტომ. მინამოტოს სიოგუნატის სამხედრო-ფეოდალური წოდება დაუპირისპირდა ძველ არისტოკრატიას (იმპერატორის მეთაურობით), რომლის მიწების მნიშვნელოვანი ნაწილი იორიტომო მინამოტომ დაურიგა თავის მომხრეებს ლენის სახით. ფორმალურად იმპერატორის ხელისუფლება არ იყო გაუქმებული, სიოგუნები ნომინალურად იმპერატორის სახელით მოქმედებდნენ. მინამოტოს სიოგუნატის დროს თანდათან წარმოიშვა სახელოსნო ამქრები და სავაჭრო გილდიები (ძა), შეიქმნა ბაზრები, შემოიღეს ერთიანი ფულადი სისტემა. XIV საუკუნის 30-იან წლებში მინამოტოს სიოგუნები შეცვალა ასიკაგას სიოგუნების დინასტიამ. იაპონიის ისტორია ქართული საბჭოთა ენციკლოპედია, ტ. 6, თბ., 1983. — გვ. 706. ვიკისაწყობში არის გვერდი თემაზე: მინამოტო Heian Period: Minamoto Clan history დაარქივებული 2016-11-13 საიტზე Wayback Machine.
მინდელური ეპოქა

მინდელური ეპოქა, მინდელი, მინდელური გამყინვარება [სახელი ეწოდა მდინარე დუნაის შენაკად მინდელის (Mindel) მიხედვით] — მეოთხეული სისტემის (პერიოდის) ერთ-ერთი გამყინვარება. გამოყვეს 1909 ალპებში ა. პენკმა და ე. ბრიუკნერმა. მინდელური ეპოქას ყოფილ სსრკ-ში შეესაბამება ოკური, ხოლო დასავლეთ ევროპაში — ელასტურის გამყინვარება. მინდელური ეპოქა დაიწყო დაახლოებით 600 ათასი და დამთავრდა დაახლოებით 250 ათასი წლის წინათ. ვიურმული ეპოქა რისული ეპოქა გიუნცური ეპოქა ქართული საბჭოთა ენციკლოპედია, ტ. 6, თბ., 1983. — გვ. 708.
მინდვრის გვირილა

მინდვრის გვირილა (ლათ. Leucanthemum vulgare) — მრავალწლოვანი ბალახოვანი მცენარე რთულყვავილოვანთა ოჯახისა. მისი ღეროს სიგრძე 15-50 სმ, აქვს დიდი კალათა ყვავილედი. გავრცელებულია ევრაზიის ზომიერ სარტყელში. საქართველოში იზრდება თითქმის ყველგან; განსაკუთრებით მოდებულია მთიან ნაწილში მდელოების სარეველად (ხშირად მდელოზე მხოლოდ მინდვრის გვირილა ჩანს). აშენებენ დეკორატიულ მცენარედ. იყენებენ აგრეთვე ხალხურ მედიცინაში. ზოგჯერ გვირილასაც ეძახიან. ქართული საბჭოთა ენციკლოპედია, ტ. 6, თბ., 1983. — გვ. 708.
მინდვრისნემსა

მინდვრისნემსა (ლათ. Galium verum) — მრავალწლოვანი ბალახოვანი მცენარე ენდროსებრთა ოჯახისა. მისი ღეროს სიგრძე 20-50 სმ აღწევს. აქვს საგველასებრ ყვავილედში თავმოყრილი კაშკაშა ყვითელი ყვავილები. გავრცელებულია ძირითადად ჩრდილოეთ ნახევარსფეროში. საქართველოში იზრდება მთის შუა სარტყლიდან სუბალპურ სარტყლამდე. იძლევა მომწვანო-მოყვითალო და წითელ (ფესვები) საღებავს. ხმარობენ ხალხურ მედიცინაში. ქართული საბჭოთა ენციკლოპედია, ტ. 6, თბ., 1983. — გვ. 708.
მინდვრის ქამა

მინდვრის ქამა (ლათ. Agaricus arvensis) — ქუდიანი სოკო ფირფიტოსანთა ოჯახისა. ქუდის დიამეტრი 5-15 სმ აღწევს, ჯერ ამობურცულია, შემდეგ კი თითქმის ბრტყელი, სადა, შიშველი ზედაპირი აქვს, თეთრია, ზოგჯერ კი მოყვითალო ლაქები ემჩნევა. შეხებისას ყვითლდება. ფეხზე ორშრიანი საყელო აქვს. ფირფიტები თავდაპირველად თეთრია, შემდეგ — ვარდისფერი და ბოლოს — თითქმის შავი. იზრდება ტყისპირებზე, მინდვრებზე ივნისიდან ოქტომბრამდე, საჭმელად იხმარება ახალი. გემოთი ქამას წააგავს. ნახუცრიშვილი ი., ქართული საბჭოთა ენციკლოპედია, ტ. 6, თბ., 1983. — გვ. 708.
მინდვრის ჭრიჭინა

მინდვრის ჭრიჭინა (ლათ. Gryllus campestris) — სწორფრთიანათა რიგის მწერი. აქვს შავი სხეული, რომლის სიგრძე 12-18 მმ აღწევს. მატლი მოშავოა; 2-იდან 10 მმ-მდე. ნაირჭამია მავნებელია. მატლი და იმააგო იკვებება მცენარის მწვანე ნაწილებით, ნამჯით, ფესვებით, ღეროებით, მარცვლებით. ადრე გაზაფხულზე აზიანებს სიმინდს, ჯეჯილს, მზესუმზირას, ლობიოს, ბოსტნეულ კულტურებს, შაქრის ჭარხალს, თამბაქოს და სხვა მცენარეებს. მინდვრის ჭრიჭინა ფართოდაა გავრცელებული საქართველოში, დიდი ზიანი მოაქვს აღმოსევლეთ რაიონებისათვის. მატლი ან იმაგო ნიადაგში ზამთრობს. წელიწადში იძლევა ერთ თაობას. მის წინააღმდეგ იყენებენ ბრძოლის აგროტექნიკურ და ქიმიურ ღონისძიებებს. აგროტექნიკური ღონისძიებებიდან აღსანიშნავია კვერცხის ბუდეების მოშლა-ამოყრა, საჭერი ორმოების მოწყობა. ქიმიური საშუალებიდან კარგ შედეგს იძლევა თესვა-რგვამდე 10-12 დღით ადრე მოშხამული მისატყუებელი მასალის შეტანა ნიადაგში. ალექსიძე გ., ქართული საბჭოთა ენციკლოპედია, ტ. 6, თბ., 1983. — გვ. 709.
მინდია

მინდია, ხოგაის მინდი — ქართული ფოლკლორის პერსონაჟი. ხევსურმა მინდიამ, რომელიც ქაჯების ტყვე იყო, თვითმკვლელობის მიზნით მათი საკვები — გველის ხორცი ჭამა, მაგრამ მოწამვლის მაგიერ ჯადოსნური ძალა შეიძინა — ამოიცნო ბუნების საიდუმლო: ამიერიდან მინდიას ესმოდა მცენარეთა, ფრინველთა, ცხოველთა ენა და ამ უნარს ხალხის სასიკეთოდ იყენებდა. მინდია არის ნახევრად ღმერთი, ქართველი ჰეროსი, რომლის დაბადებასა და „გვიან სიკვდილში“ ერევიან ბუნების ძალნი, ცა და მზე. მამაკაცთაგან ეს მითოლოგიური გმირი რამდენადმე უახლოვდება მედეას და მისებრ მაგიური ძალა, ჯადოქრობის ნიჭი, ბუნების ენის გაგებისა და განკურნების უნარიც აქვს. ხევსურმა მინდიამ, რომელიც ქაჯების ტყვე იყო, თვითმკვლელობის მიზნით მათი საკვები — გველის ხორცი ჭამა, მაგრამ მოწამვლის მაგიერ ჯადოსნური ძალა შეიძინა — ამოიცნო ბუნების საიდუმლო: ამიერიდან მინდიას ესმოდა მცენარეთა, ფრინველთა, ცხოველთა ენა და ამ უნარს ხალხის სასიკეთოდ იყენებდა. თქმულება მინდიას შესახებ საფუძვლად დაედო ვაჟა-ფშაველას პოემა „გველისმჭამელს“, კონსტანტინე გამსახურდიას ნოველა „ხოგაის მინდის“ და გრიგოლ რობაქიძის პიესას „ლამარა“. ხოგაის მინდი კვდებოდა, მზე წითლდებოდა, ცხრებოდა, ცა ჭექდა, მიწა გრგვინავდა, სული გვიანა ჰხდებოდა, ჩამოდიოდა ვარსკვლავი, მთვარე უკუღმა დგებოდა… მაღლის ჭიუხის ნადირი სატირლად ეზადებოდა, ცხენი იმისი ტიალი ლურჯა ტოტზედა დგებოდა. ქართული საბჭოთა ენციკლოპედია, ტ. 6, თბ., 1983. — გვ. 709. კიკნაძე ზ., ქართული მითოლოგია, თბილისი: ბაკმი, 2007. — გვ. 251-252, ISBN 978-99940-27-10-1. ქართული ფოლკლორი, ტ. 4, თბ., 1974; ↑ მითოლოგიური ლექსიკონი, აკაკი გელოვანი (თბილისი 1983, გვ.557)
ხვარამზე მინდოდაური

ხვარამზე სამუკას ასული მინდოდაური — XIX საუკუნის ქართველი სახალხო მთქმელი, ფშაველი მელექსე ქალი. ჩვენამდე მოღწეულია მინდოდაურის რამდენიმე სატრფიალო ლექსი, განსაკუთრებული პოპულარობა მოიპოვა მისმა ლექსმა „სიყვარული ვაჟიკასი და ხვარამზისა“, რომელიც შეყვარებული ქალ-ვაჟის დიალოგს წარმოადგენს. ლექსი პირველად ჩაწერა პეტრე უმიკაშვილმა (1886). ტექსტი ჩაუწერიათ აგრეთვე ილია ჭავჭავაძეს, დავით ხიზანიშვილს, თედო რაზიკაშვილს. პირველად გამოქვეყნდა 1934 წელს. პირველი ცნობები ვაჟიკასა და მელექსე ქალის ვინაობაზე ეკუთვნის თ. რაზიკაშვილს; მინდოდაურის სატრფოსთვის — ვაჟიკასთვის სხვა ქალი შეურთავთ. მინდოდაური ვაჟა-ფშაველას დედის — გულქანის თანატოლი და მეგობარი ყოფილა. ჭელიძე გ., ქართული საბჭოთა ენციკლოპედია, ტ. 6, თბ., 1983. — გვ. 709. ჩიქოვანი მ., ქართული ხალხური სიტყვიერების ისტორია, თბ., 1956.